1789. urteak Frantziako Iraultza ekarri zuen eta harekin Alsaziako lehen zatiketa Haut-Rhin eta Bas-Rhin departamentuetan. Alsaziarrek Frantziako Iraultzan paper aktiboa izan zuten. 1789ko uztailaren 21ean, Bastillako erasoaren berri izan eta gero,
Parisen, jende mordoa Strasbourg-eko udaletxean sartu zen. Hiriko funtzionarioak ihesi joatera behartu zituen. Eta, era sinbolikoan, Alsaziako sistema feudala suntsitu zuen. 1792an, Rouget de Lislek Estrasburgon "La Marseillaise" abesti iraultzailea konposatu zuen (Rhineko Armadaren abesti martziala bezala), geroago Frantziako ereserki bihurtu zena. "La Marseillaise" urte hartako apirilean jo zuten lehen aldiz Estrasburgoko alkate Philippe-Frédéric de Dietrich-en aurrean. Frantziako Iraultzaren jeneral ospetsuenetako batzuk ere Alsaziakoak ziren, batez ere Kellermann, Valmyko garailea, Kléber, Vendée-ko Frantziako Errepublikako armadak zuzendu zituena eta Westermann, Vendée-n ere borrokatu zena.